钦定古今图书集成/明伦汇编/闺媛典/第136卷 > 解琮妻刘氏
## 钦定古今图书集成/明伦汇编/闺媛典/第136卷 > 解琮妻刘氏

按《临汾县志》：“刘氏，襄陵人。父巅，兵马指挥。刘生而贞
静柔淑，暨长，归解琮。琮病革，呼刘曰：‘幼子其善抚之。
吾固知若心必不二。但吾恒见世之妇人，怀恩于燕
婉之时，哀感于永诀之日，靡不指誓天日。迨恩减哀
忘，无弗变者，吾岂诚保若哉’！”刘泣曰：“是何言欤！今日
言固无益，行将取信于地下耳。”琮没，年二十九，刘年
亦如之。誓死自坚，孝养翁姑，无异琮之在日。抚育诸
孤，皆克成立。成化十五年有司以闻，诏旌表其门。正
德八年二月二十一日卒。